Daniel Morar: "Atunci când activismul este principala trăsătură a sistemului judiciar sau singura vizibilă – nu este bine".
"Activismul sistemului judiciar s-a manifestat cu rezultate proaste în domeniul SIIJ". "Nu poți să-ți alegi ca persoană cercetată anchetatorul. Aceasta este treaba Legiuitorului. El stabilește cine cercetează magistrații". "Rezultatul este că timp de 4 ani nu a fost trimis niciun magistrat în judecată pentru fapte de corupție. "În 7 ani, cât am condus DNA, am avut aproximativ 60 de magistrați condamnați și acum, în 4 ani, n-am avut nici măcar 1 trimis în judecată pentru fapte de corupție". "În afară de clasa politică, și magistrații, prin activismul lor, au abordat complet greșit problema SIIJ. Indiferent cum se numea, ei trebuiau să facă o structură eficientă și n-au făcut-o. Adică, dimpotrivă, a fost un eșec".
"În principiu, activismul nu este un cuvânt și o stare care trebuie legată de magistratură. Activismul magistraților n-ar trebui să existe, dar este bine că își apără drepturile. Însă când activismul este principala trăsătură a sistemului judiciar sau singura vizibilă – nu este bine", a afirmat fostul judecător CCR, Daniel Morar, în emisiunea OFF/ On The Record, pe Aleph News. "Activismul sistemului judiciar s-a manifestat cu rezultate proaste în domeniul SIIJ. Adică lumea magistraturii s-a împărțit în două, o parte voia SIIJ, o parte voia DNA. Magistrații se pliază pe politic sau cum cred ei că este mai bine, pe cine cred ei că ar trebui să-i cerceteze. Iarăși o problemă. Nu poți să-ți alegi ca persoană cercetată anchetatorul. Aceasta este treaba Legiuitorului. El stabilește cine cercetează magistrații. Și, în afară de lupta politică, am avut o luptă timp de 4 ani între părți ale magistraturii – pro și contra SIIJ – și rezultatul este că timp de 4 ani nu a fost trimis niciun magistrat în judecată pentru fapte de corupție iar pentru alte fapte avem 4 sau 5 rechizitorii. Și asta în timp ce în acei ani în care am condus DNA, erau pe an aproximativ 10 magistrați trimiși în judecată și condamnați. Deci în 7 ani am avut aproximativ 60 de magistrați condamnați și în 4 ani n-am avut nici măcar 1 trimis în judecată pentru fapte de corupție. Se datorează și activismului magistraților, în afară de clasa politică, care a abordat complet greșit problema SIIJ. Indiferent cum se numește, ei trebuiau să facă o structură eficientă și n-au făcut-o. Adică, dimpotrivă, a fost un eșec", a spus Daniel Morar, referindu-se la activismul magistraților și la eșecul SIIJ.